Nótaí Míniúcháin a ghabhann le hAinmníocht Chomhcheangailte an Aontais Eorpaigh

(2022/C 154/04)

De bhun Airteagal 9(1), pointe (a), de Rialachán (CEE) Uimh. 2658/87 ón gComhairle (1), leasaítear leis seo na Nótaí Míniúcháin a ghabhann le hAinmníocht Chomhcheangailte an Aontais Eorpaigh (2) mar a leanas:

Ar leathanach 402:

Cuirtear an téacs seo a leanas isteach sna Nótaí Míniúcháin a ghabhann le ceannteideal 9403 i ndiaidh an fhrása “Ní áirítear faoin gceannteideal seo ‘taispeáintí faisnéise’ amhail ‘cláir fógraíochta sráide’ agus ‘meirgí inchorntha’.”:

“Deartar taispeáintí faisnéise ar dhóigh a fhágann go bhfuil sé éasca iad a chur ina seasamh, a bhaint anuas (a fhilleadh suas/a chornadh suas) agus a iompar/aistriú go dtí an áit a mbíonn siad ag teastáil. Deartar iad le haghaidh a n-úsáidte faoi dhíon nó faoin aer nó sa dá áit. Is é is cuspóir dóibh faisnéis a sholáthar agus/nó fógraíocht a dhéanamh. Dá thoradh sin, níl saintréithe an troscáin acu de réir an NMCC a ghabhann le Caibidil 94, Ginearálta, an dara fomhír, (A), a dhéanfadh oiriúnach iad le haghaidh feistiú tithe cónaithe, óstán, amharclann, oifigí, scoileanna, ... nó long, leantóirí carbháin etc..”

Ar leathanach 404:

Scriostar an tábla sna Nótaí Míniúcháin a ghabhann le ceannteideal 9403 atá i ndiaidh an fhrása “Samplaí de ‘thaispeáintí faisnéise’ atá le haicmiú de réir a gcomhábhair, faoi cheannteideal lena gcumhdaítear earraí éagsúla den ábhar sin” agus cuirtear an tábla seo a leanas ina ionad:

“ Bonn déanta de phlaisteach crua, barr déanta de fhráma alúmanaim a bhfuil leathán plaisteach ina lár atá clúdaithe le duillinní trédhearcacha PVC ar an dá thaobh. Bonn agus fráma déanta d’alúmanam ar a bhfuil feisteáin rubair agus duillinní PVC atá ag clúdach leathanach páipéir. Ceannteideal 7616 (is é an fráma alúmanaim is saintréith don earra). Ceannteideal 7616 (is é an fráma alúmanaim is saintréith don earra).

Pláta plaisteach lárnach atá ceangailte de chúig shlat (barraí) phlaisteacha atá beagnach ar comhfhad, ar féidir gach ceann acu a chlaonadh i dtreonna éagsúla. Tá crúca plaisteach ar cheann na slaite ar cheithre cinn de na slata agus caipín plaisteach feistithe ar an gcúigiú slat. Fráma ar chruth scéithe cuaire cuasaí atá déanta d’fheadáin alúmanaim agus de chosa cruach a shuitear ar an talamh (faoi thuairim 2 m ar airde agus 2 m ar fad). Tá an fráma deartha ar dhóigh gur féidir fabraic theicstíle a cheangal de. Ní bhíonn an fhabraic theicstíle ina chuid de tráth an allmhairithe. Tá an táirge deartha ar dhóigh gur féidir é a dhíchóimeáil agus a iompar i mála. Ceannteideal 3926 (is de phlaisteach, agus de sin amháin, atá an t-earra déanta) Ceannteideal 7616 (is é an fráma alúmanaim is saintréith don earra).

Fráma cairdíneach inleacaithe déanta de tháirmhiotal (alúmanam ar a bhfuil feistis phlaisteacha) a shuitear ar an talamh (faoi thuairim 2 m ar airde). É deartha chun fabraic chlóite (nach mbíonn ina cuid den earra tráth an allmhairithe) a choinneáil trí bhíthin maighnéad. Tá an táirge deartha ar dhóigh gur féidir é a dhíchóimeáil agus a iompar i gcás taistil ar rothaí. Fráma déanta d’alúmanam a shuitear ar an talamh (faoi thuairim 2 m ar airde). Tá an fráma deartha ar dhóigh gur féidir fabraic theicstíle a cheangal de le maighnéid. An fhabraic theicstíle atá le feiceáil san íomhá den táirge chóimeáilte, ní bhíonn sí ina cuid den earra tráth an allmhairithe. Tá an táirge deartha ar dhóigh gur féidir é a dhíchóimeáil agus a iompar i mála. Ceannteideal 7616 (is é an fráma alúmanaim is saintréith don earra). Ceannteideal 7616 (is é an fráma alúmanaim is saintréith don earra). ”

(1) Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).

(2) IO C 119, 29.3.2019, lch. 1.